Vest for den flate delen av plassen ligger en liten kolle med Halvor Blinderens gravsted. Gravstøtten er i marmor fra Gjellebekk i Lier og har innskriften: «Her under hviler stövet af Halvor Blindern, fød den 16 junii 1733, død den 29de junii 1804. Han var frie for Fordomme og Virksom i sit Liv. Han var hvad Han vilde og stedse vilde Han det Gode». Gravstedet har siden 1976 stått på Byantikvarens gule liste.